དམག་སྤྱི་ཆེ་བ་ཚ་རོང་ཟླ་བཟང་དགྲ་འདུལཞེས་པ་ལས།ཚ་རོང་དམག་སྤྱི་ཟླ་བཟང་དགྲ་འདུལ་ལགས་ནས་དམག་སྒར་གསར་རྒྱག་དང་དམག་མི་ཀ་ནས་ཉ་བར་གསར་འཛུགས་མཛད་ནས།རང་ས་རང་སྲུང་ཐུབ་པར་རྒྱལ་བའི་བཀའ་བཞིན་ཚགས་ཚུད་ཡོད་མུས་དེ་ལ་གཞུང་ཞབས་ཁག་ཅིག་དང་།གྲྭ་ཚང་མཁན་པོ།ལྷག་པར་དུ་བྲུམ་པ་ཛ་སག་ཁོ་རང་རྒྱལ་བའི་སྐུ་ཚ་ཡིན་པར་མ་ཟད།དམག་སྤྱི་མཛད་ཡས་ལ་ཐུགས་རེ་ཆེན་པོ་ཡོད་སྟབས།ཁོ་རང་དང་ལུང་ཤར་གཉིས་ནས་དྲག་པོའི་ལས་འགུལ་དེར་མ་དགའ་བ་ཆེན་པོ་མཛད་ནས།༧གོང་ས་མཆོག་ལ་འདྲ་མིན་སྣ་ཚོགས་ཞུས།ཞེས་པ་ལྟར་ན།རྒྱལ་དབང་མཆོག་གི་སྐུ་ཚ་བྲུམ་པ་ཛ་སག་ཟེར་བ་དེར་རང་ཉིད་རྒྱལ་བའི་སྐུ་ཚ་ཡིན་སྙམ་ང་རྒྱལ་ཆེན་པོ་ཡོད་ཅིང་།ལྷག་པར་དམག་སྤྱིའི་གོ་གནས་ལ་འདུག་རྒྱུའི་ཧམ་སེམས་ཆེན་པོ་ཡོད་སྟབས་རྒྱལ་དབང་མཆོག་དང་དམག་སྤྱི་ཟླ་བཟང་དགྲ་འདུལ་བར་གླགས་དང་རྒྱུ་རྐྱེན་སྣ་ཚོགས་བཙལ་ཏེ་སེལ་འཇུག་མང་བོ་བྱས་པས་༧གོང་ས་མཆོག་ཀྱང་ཟླ་བཟང་དགྲ་འདུལ་ལ་སྔར་གྱི་དེ་འདྲའི་ཡིད་ཆེས་མེད་པར་བཏང་ཡོད།